《赋顺适堂》
宋代·叶茵

暗触少陵机，茅居峙竹扉。安时贫亦乐，闻道咏而归。

凫鹤从长短，鸢鱼自跃飞。吾犹臧谷耳，夷蹠是耶非。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。